Návrh Rozhodnutie Spoločného Výboru EHP ktorým sa mení a dopĺňa protokol 31 k dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie /* SEK/2005/0459 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 13.4.2005 SEK(2005) 459 konečnom znení Návrh ROZHODNUTIE SPOLOČNÉHO VÝBORU EHP ktorým sa mení a dopĺňa protokol 31 k dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie -(predložený Komisiou) DÔVODOVÁ SPRÁVA 1. Protokol 31 k Dohode o EHP obsahuje osobitné ustanovenia o spolupráci Spoločenstva a štátov EZVO, ktoré sú členmi EHP, mimo štyroch slobôd. 2. Cieľom pripojeného návrhu rozhodnutia Spoločného výboru EHP je upraviť protokol 31 s cieľom rozšíriť spoluprácu v oblasti vzdelávania. Ustanovuje rámec spolupráce a stanovuje podmienky účasti štátov EZVO, ktoré sú členmi EHP, v programoch a na činnostiach Spoločenstva, a to od 1. januára 2005, začleniac: - 32004 D 2241: rozhodnutie Európskeho parlamentu a Rady č. 2241/2004/ES z 15. decembra 2004 o jednotnom rámci Spoločenstva pre transparentnosť kvalifikácií a kompetencií (Europass). 3. Článok 1 ods. 3 písm. b) nariadenia Rady (ES) č. 2894/94 o opatreniach na implementáciu Dohody o EHP predpokladá, že Rada na základe návrhu Komisie ustanoví stanovisko Spoločenstva pre takéto rozhodnutia. 4. Návrh rozhodnutia Spoločného výboru EHP sa predkladá na schválenie Radou. Následne Komisia predloží stanovisko Spoločenstva. Návrh ROZHODNUTIE SPOLOČNÉHO VÝBORU EHP ktorým sa mení a dopĺňa protokol 31 k dohode o EHP o spolupráci v špecifických oblastiach mimo štyroch slobôd SPOLOČNÝ VÝBOR EHP, so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej články 86 a 98, keďže: (1) Protokol 31 k dohode bol zmenený a doplnený rozhodnutím Spoločného výboru EHP č. …/... z ...[1]. (2) Je vhodné rozšíriť spoluprácu zmluvných strán dohody, aby sa do tohto protokolu zahrnulo rozhodnutie Európskeho parlamentu a Rady č. 2241/2004/ES z 15. decembra 2004 o jednotnom rámci Spoločenstva pre transparentnosť kvalifikácií a kompetencií (Europass)[2]. (3) Protokol 31 k dohode by sa preto mal zmeniť a doplniť, aby sa táto rozšírená spolupráca mohla uskutočňovať s účinnosťou od 1. januára 2005, ROZHODLA TAKTO: Článok 1 Do odseku 2k článku 4 Protokolu 31 k dohode sa vkladá táto zarážka: „- 32004 D 2241: rozhodnutie Európskeho parlamentu a Rady č. 2241/2004/ES z 15. decembra 2004 o jednotnom rámci Spoločenstva pre transparentnosť kvalifikácií a kompetencií (Europass) (Ú. v. EÚ L 390, 31.12.2004, s. 6).“ Článok 2 Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody *. Uplatňuje sa od 1. januára 2005. Článok 3 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie . V Bruseli […] Za Spoločný výbor EHP predseda tajomníci Spoločného výboru EHP [1] Ú. v. EÚ L ... [2] Ú. v. EÚ L 390, 31.12.2004, s. 6. * [Sú uvedené ústavné požiadavky.] [Nie sú uvedené žiadne ústavné požiadavky.]